มังกร

มังกร ;(Dragon) สิ่งมีชีวิตผู้ทรงสติปัญญาและพละกำลัง ครอบครององค์ความรู้ชั้นสูงที่ไม่มีสิ่งมีชีวิตอื่นทัดเทียม  มีถิ่นฐานอยู่ใน Aslan (อัสลาน) และเชื่อกันว่าครั้งหนึ่งเคยติดต่อกับสิ่งมีชีวิตบนโลกมาตั้งแต่โบราณ  แต่ด้วยเหตุผลบางประการสุดท้ายมังกรก็ล่าถอยออกไป

ในตำนวนกล่าวกันว่า ครั้งหนึ่งมังกรเคยติดต่อกับโลกใบนี้ในยุคโบราณ (Linaxyn)  และคาดกันว่าน่าจะเป็นผู้สร้าง Rohiel (โรไฮเอล) เอาไว้ให้กับโลก  ทว่าสุดท้ายแล้วหลักฐานการมีอยู่ของมังกรในยุคโบราณก็ได้สูญหายไป

ลักษณะของมังกรที่ถูกบรรยายเอาไว้ในบันทึกโบราณนั้นกล่าวไว้ว่า "ปีกกว้างแผ่สง่างาม  ดวงตาส่องประกายดังดวงดาว  คมเขี้ยวและเล็บโค้งสวยได้รูป  ร่างกายกำยำและทรงอำนาจ  เอื้อนเอ่ยด้วยภาษาอันสูงส่ง"  ทำให้แม้หลักฐานการปรากฏตัวของมังกรจะแทบไม่มีหลงเหลือยู่  แต่มนุษย์ก็ได้สร้างจารึกเกี่ยวกับสิ่งมีชีวิตอันทรงปัญญานี้เอาไว้ด้วยลักษณะของสัตว์ขนาดใหญ่ที่มีปีก มีกรงเล็บและเขี้ยวที่โค้งแหลม  มาจนถึงปัจจุบัน

อีกทั้งมังกรนั้นยังเชี่ยวชาญเวทมนตร์ที่แตกต่างจากเหล่าแม่มด ทำให้บางครั้งก็มักมีมังกรที่จำแลงเป็นมนุษย์เข้ามาปะปนหรือตรวจสอบบางสิ่งในโลก (เช่น มังกรขาวแห่งอัสลาน)  และด้วยความที่เหล่ามังกรนั้นเป็นสิ่งมีชีวิตชั้นสูงที่ทรงปัญญาและอำนาจ  ทำให้เชื่อกันว่ามังกรนั้นเป็นอมตะ  ไม่มีการป่วยและการตาย  แต่สามารถถูกฆ่าจนถึงแก่ชีวิตได้

Another

 * ทาริสเคยเล่าให้เรนเดลฟังว่า ที่มังกรไม่สามารถตายได้โดยธรรมชาตินั้นเปรียบเสมือนคำสาปที่เป็นสิ่งแลกเปลี่ยนกับการที่เผ่าพันธุ์ของพวกตนครอบครององค์ความรู้ที่มากมาย  แม้อยากตายแต่ก็ไม่อาจตายได้  ยกเว้นจะยินยอมปลิดชีวิตของตัวเองซึ่งถือเป็นกฎข้อห้ามในอัสลาน